Fisket i Sølensjøen har tradisjonelt vært drevet av gårdbrukere fra grenda i Øvre Rendal. (De andre grendene i Øvre Rendal har tilsvarende tradisjonelt fiske i andre vatn i regionen: Elvålsgrenda har ved Isteren, og Undsetgrenda har ved Femunden.) Fiskevollen ligger ca. 40 km øst for Bergset, og når man vurderer omkostningene ved reisen, transporten og ved å anlegge fiskeværet, forstår man at fisket var av stor betydningen for gårdene, både som naturalhusholdning, og gjennom at rendølene i århundrer har solgt rakfisk på bygdene lenger sør i Hedmark.